7. ΑΠΟΦΑΣΙΣ ΠΡΟΕΔΡΟΥ ΤΗΣ ΚΥΒΕΡΝΗΣΕΩΣ Αριθ. 889 της 19 Αυγ./3 Σεπτ. 1955  Περί εξουσιοδοτήσεως του Υπουργού Βορ. Ελλάδος προς υπογραφήν διαταγών κινήσεως υπηρεσιακών αυτοκινήτων Νομαρχιών υπαγομένων εις Υπουργείον Β.Ελλάδος. Έχοντες υπ’ όψιν: 1)Τας διατάξεις του υπ’ αριθ. 2396/1953 Ν. Δ/τος. 2)Την υπ’ αριθ. 40009/1953 ημετέραν εγκύκλιον, και  3)Το υπ’ αριθ. 3327/10.8.55 έγγραφον του Υπουργείου Βορ. Ελλάδος, αποφασίζομεν: Ι.Εγκρίνομεν κατά παρέκκλισιν του άρθρ. 2 του υπ’ αριθ. 2396/1953 Ν.Δ/τος όπως εις όλως εξαιρετικάς περιπτώσεις ο κ. Υπουργός Βορείου Ελλάδος υπογράφη διαταγάς κινήσεως των υπηρεσιακών αυτοκινήτων των Νομαρχιών των υπαγομένων εις το Υπουργείον Βορ. Ελλάδος εκτός των ορίων της τοπικής αρμοδιότητος τούτων άλλ’ εντός της περιοχής ευθύνης του Υπουργείου τούτου δι’ υπηρεσιακούς και μόνον λόγους, διαπιστουμένους υπ’ αυτού του ιδίου αυτοπροσώπως. ΙΙ.Αι εν λόγω κινήσεις των οχημάτων εκτός των ορίων της τοπικής αρμοδιότητος των οικείων Νομαρχιών να κοινοποιώνται και ημίν προς ενημέρωσιν. 